S-974/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 16. febrúar 2021, á hendur G-kk-þgf J-kk-þgf H-kk-þgf, kt. [...], [...], [...], fyrir eftirtalin umferðar-, hegningar- og vopnalagabrot, meðþvíað hafa:

1. Þriðjudaginn 9. október 2018 á vinnusvæði VHE verktaka við [...] í Kópavogi, í félagi við A, stolið kopar að óþekktu verðmæti.

Telst brot þetta varða við 1. mgr. 244. gr. almennra hegningarlaga nr. 19/1940.

2. Miðvikudaginn 24. október 2018 í félagi við A brotist inn í gám í Fossvogskirkjugarði og stolið þaðan verkfærum að óþekktu verðmæti.

Telst brot þetta varða við 1. mgr. 244. gr. almennra hegningarlaga nr. 19/1940.

3. Föstudaginn 8. mars 2019 við Hofsvallagötu í Reykjavík haft í vörslum sínum tvo hnífa, höggvopn og stunguvopn, sem lögreglumenn fundu við leit í bakpoka ákærða og að hafa skömmu síðar á heimili sínu að [...]í Reykjavík haft í vörslum sínum þrjú stunguvopn, sem lögreglumenn fundu við leit.

Telst brot þetta varða við 1. mgr. og b. og c. lið 2. mgr. 30. gr., sbr. 1. mgr. 36. gr. vopnalaga nr. 16/1998.

4. Laugardaginn 30. nóvember 2019 ekið þungu bifhjóli [...] óhæfur til að stjórna því örugglega vegna áhrifa ávana- og fíkniefna (í blóði mældist amfetamín 860 ng/ml og metamfetamín 70 ng/ml), gegn einstefnu í hringtorgi við Skeifuna 17 í Reykjavík, áfram vestur Skeifuna, gegn rauðu umferðarljósi á gatnamótum Skeifunnar og Grensásvegar, áfram vestur Fellsmúla, án þess að hlýða fyrirmælum lögreglu um að stöðva akstur, gegn rauðu umferðarljósi á gatnamótum Fellsmúla og Háaleitisbrautar, eftir göngustíg við Safamýri að leikskólanum Álfaborg, fram hjá félagsmiðstöðinni Tónabæ, yfir göngubrúnna sem fer yfir Miklubraut að Kringlunni nr. 15, þar upp á gangstétt í suðurátt að bifreiðastæði við Kringluna verslunarmiðstöð, þaðan að bifreiðageymslunni við Hamborgarafabrikkuna, þar sem ákærði missti stjórn á bifhjólinu og var í kjölfarið handtekinn og að hafa ekið bifhjólinu án þess að hafa hlífðarhjálm á höfði og án þess að skráningarmerki væru á bifhjólinu.

Telst brot þetta varða við 1., 3., 5. og 6. mgr. 7. gr., 1. mgr. 17. gr., 1., sbr. 2. mgr. 50. gr., 1. mgr. 72. gr. og 1. mgr. 78. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Krafist er upptöku á tveimur hnífum, höggvopni og fjórum stunguvopnum, sem lögregla lagði hald á, með vísan til 1. mgr. 37. gr. vopnalaga nr. 16/1998.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 16. febrúar 2021, hefur ákærða tvisvar sinnum áður verið gerð sektarrefsing. Nú síðast með lögreglustjórasátt 14. janúar 2020 fyrir fíkniefnalagabrot.

Brot þau sem ákærði er nú sakfelldur fyrir voru framin fyrir framangreinda lögreglustjórasátt og verður honum því dæmdur hegningarauki vegna þeirra, sbr. 78. gr. almennra hegningarlaga nr. 19/1940.

Með hliðsjón af framangreindu, sakarefni málsins og að virtum 77. og 78. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 12 mánuði frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs tveir hnífar, höggvopn og fjögur stunguvopn, sem lögregla lagði hald á við rannsókn málsins.

Ákærði greiði 77.717 krónur í sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O RÐ:

Ákærði, G-kk-nf J-kk-nf H-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 12 mánuði frá birtingu dómsins að telja.

Upptæk eru gerð til ríkissjóðs tveir hnífar, höggvopn og fjögur stunguvopn, sem lögregla lagði hald á við rannsókn málsins.

Ákærði greiði 77.717 krónur í sakarkostnað.

S-kvk-nf D-kvk-nf J-kvk-nf